# PATVIRTINTA

# Kelmės rajono socialinių paslaugų centro direktoriaus

2021 m. gruodžio 30 d. įsakymu Nr. V-377

## **KELMĖS RAJONO SOCIALINIŲ PASLAUGŲ CENTRO**

## **VAIKŲ UŽIMTUMO SPECIALISTO**

## **PAREIGYBĖS APRAŠYMAS**

### **I SYRIUS**

### **PAREIGYBĖ**

### Užimtumo specialisto pareigybė (pareigybės kodas – 242303) priskiriama specialistų grupei.

1. Pareigybės lygis – B
2. Pareigybės paskirtis – vykdyti Kelmės rajono socialinių paslaugų centro (toliau – Centro) vaikų dienos centro „Parama“ veiklą.
3. Užimtumo specialistas pavaldus Centro socialiniam darbuotojui darbui su jaunimu.

 **II SKYRIUS**

### **SPECIALŪS REIKALAVIMAI ŠIAS PAREIGAS EINANČIAM**

### **DARBUOTOJUI**

5. Vaikų užimtumo specialistas privalo:

5.1. turėti ne žemesnį kaip aukštąjį koleginį išsilavinimą su profesinio bakalauro kvalifikaciniu laipsniu;

5.2. žinoti Lietuvos Respublikos konstituciją, Lietuvos Respublikos įstatymus, Lietuvos Respublikos Vyriausybės nutarimus, Vaikų dienos centrų rekomendacijas ir kitus teisės aktus, reglamentuojančius dienos socialinės priežiūros ir ugdymo paslaugas vaikui ir jo šeimos nariams, kitus teisės aktus, reglamentuojančius socialinės apsaugos sritį, žmogaus teises;

5.3. mokėti analizuoti, rengti ataskaitas;

5.4. mokėti dirbti kompiuterinėmis programomis: OS Windows, teksto redaktoriumi MS Word, skaičiuokle MS Excel, interneto naršykle, elektroninio pašto programa;

5.5. gebėti planuoti, organizuoti savo veiklą, pasirinkti darbo metodus;

5.6. būti kūrybingas, pareigingas, darbštus, gebantis bendrauti;

5.7. mokėti rengti vaikų ir jaunimo užimtumui ir laisvalaikiui skirtus projektus.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

6. Pagrindinės vaikų užimtumo specialisto funkcijos:

6.1. organizuoti Vaikų dienos centro darbą (sudaryti metinį Vaikų dienos centro planą, kasdien pildyti vaikų lankomumo žurnalą bei kitus, su Vaikų dienos centro veikla susijusius, dokumentus);

6.2. teikti dienos priežiūros ir ugdymo paslaugas Vaikų dienos centrą lankantiems vaikams (padėti atlikti namų darbus, organizuoti maitinimo, laisvalaikio užimtumo ir asmens higienos paslaugas, organizuoti būrelių veiklą);

6.3. ugdyti vaikų socialinius bei sveikos gyvensenos įgūdžius (pravesti užsiėmimus, ugdančius vaikų tinkamo elgesio, sveiko gyvenimo būdo įpročius, rūpintis žalingų įpročių prevencija);

6.4. organizuoti sociokultūrinę veiklą, šventinius renginius, edukacinius užsiėmimus Vaikų dienos centre;

6.5. savo veikla užtikrinti, kad teikiamos paslaugos ir vykdomos veiklos atitiktų vaiko ir jo šeimos narių poreikius ir prisidėtų prie visapusiškos jų asmenybės tobulinimo, socialinių ir gyvenimo įgūdžių ugdymo;

6.6. sukurti sąlygas, kad vaikas ir jo šeimos nariai būtų motyvuoti dalyvauti Vaikų dienos centro veiklose;

6.7. inicijuoti ir rengti vaikų užimtumui ir laisvalaikiui skirtus projektus bei juos įgyvendinti;

6.8. organizuoti, prižiūrėti ir koordinuoti savanorių veiklą.

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 (parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 (vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 (data)